CELEX: 62015CN0067
Language: el
Date: 2015-02-12 00:00:00
Title: Υπόθεση C-67/15: Αίτηση προδικαστικής αποφάσεως την οποία υπέβαλε το Tribunale Amministrativo per la Sardegna (Ιταλία) στις 12 Φεβρουαρίου 2015 — Mario Melis κ.λπ. κατά Comune di Loiri Porto San Paolo και Provincia di Olbia Tempio

4.5.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 146/15
            
         Αίτηση προδικαστικής αποφάσεως την οποία υπέβαλε το Tribunale Amministrativo per la Sardegna (Ιταλία) στις 12 Φεβρουαρίου 2015 — Mario Melis κ.λπ. κατά Comune di Loiri Porto San Paolo και Provincia di Olbia Tempio
   (Υπόθεση C-67/15)
   (2015/C 146/23)
   Γλώσσα διαδικασίας: η ιταλική
   
      Αιτούν δικαστήριο
   
   Tribunale Amministrativo per la Sardegna
   
      Διάδικοι στην υπόθεση της κύριας δίκης
   
   
      Προσφεύγoντες: Mario Melis, Tavolara Beach Sas, Dionigi Piredda και Claudio Del Giudice
   
      Καθών: Comune di Loiri Porto San Paolo και Provincia di Olbia Tempio
   
      Προδικαστικά ερωτήματα
   
   
               1)
            
            
               Μήπως οι αρχές της ελευθερίας εγκαταστάσεως, της απαγορεύσεως των δυσμενών διακρίσεων και της προστασίας του ανταγωνισμού, που διατυπώνονται στα άρθρα 49, 56 και 106 ΣΛΕΕ, αντιτίθενται σε εθνική ρύθμιση η οποία, κατόπιν διαδοχικών νομοθετικών παρεμβάσεων, προβλέπει την κατ’ επανάληψη μετάθεση της ημερομηνίας λήξεως των συμβάσεων παραχωρήσεως κοινόχρηστων παραθαλάσσιων εκτάσεων προς οικονομική εκμετάλλευση;
            
         
               2)
            
            
               Μήπως το άρθρο 12 της οδηγίας 2006/123/ΕΚ (1) αντιτίθεται σε εθνική διάταξη όπως εκείνη του άρθρου 1, παράγραφος 18, της πράξεως νομοθετικού περιεχομένου 194 της 30ής Δεκεμβρίου 2009, που κυρώθηκε με τον νόμο 25 της 26ης Φεβρουαρίου 2010, όπως τροποποιήθηκε και συμπληρώθηκε μεταγενέστερα, η οποία προβλέπει την αυτόματη παράταση της διάρκειας των παραχωρήσεων κοινόχρηστης παραθαλάσσιας περιουσίας με σκοπό την τουριστικοψυχαγωγική εκμετάλλευση έως τις 31 Δεκεμβρίου 2015· ή έως τις 31 Δεκεμβρίου 2020 σύμφωνα με το άρθρο 34 duodecies της πράξεως νομοθετικού περιεχομένου 179 της 18ης Οκτωβρίου 2012, το οποίο παρεμβλήθηκε με το άρθρο 1, παράγραφος 1, του νόμου 221 της 17ης Δεκεμβρίου 2012, περί κυρώσεως της προαναφερθείσας πράξεως νομοθετικού περιεχομένου;
            
         
      (1)  Οδηγία 2006/123/ΕΚ του Ευρωπαϊκού Κοινοβουλίου και του Συμβουλίου, της 12ης Δεκεμβρίου 2006, σχετικά με τις υπηρεσίες στην εσωτερική αγορά (EE L 376, σ. 36)